**ΧΡΗΣΙΜΕΣ ΠΛΗΡΟΦΟΡΙΕΣ**

**Η ΠΟΛΗ ΣΗΜΕΡΑ**

Με όλες τις δομές ενός σύγχρονου **αστικού κέντρου**, η **Θεσσαλονίκη** είναι σήμερα η **δεύτερη μεγαλύτερη πόλη** της **Ελλάδας**, **πρωτεύουσα** της διοικητικής **περιφέρειας Κεντρικής Μακεδονίας** με πληθυσμό 878.000 κατοίκους στην Περιφερειακή της Ενότητα. Το λιμάνι της, δεύτερο μεγαλύτερο **εμπορικό λιμάνι** της χώρας και η **γεωγραφική** της θέση κοντά στις **χώρες των Βαλκανίων**, ανάμεσα σε Ανατολή και Δύση, αποτελούν τα διαχρονικά πλεονεκτήματα που συμβάλλουν στην **οικονομική ανάπτυξη** και την **κοσμοπολίτικη φυσιογνωμία** της. Η Θεσσαλονίκη είναι σήμερα η Έδρα του Κέντρου για την Ανάπτυξη της Επαγγελματικής Κατάρτισης (**Cedefop**) της **Ευρωπαϊκής Ένωσης**, η Έδρα της **Τράπεζας**Εμπορίου και Ανάπτυξης του **Ευξείνου Πόντου** και η Έδρα του Πατριαρχικού **Ιδρύματος Πατερικών Μελετών** του Οικουμενικού **Πατριαρχείου Κωνσταντινουπόλεως**.

Πόλη ανοιχτή, **φιλόξενη**, με **χαλαρή** διάθεση αλλά συνάμα γεμάτη ζωντάνια και **κίνηση** μέρα νύχτα, που ενισχύεται από την παρουσία των δεκάδων χιλιάδων **φοιτητών** που φοιτούν στα **πανεπιστήμια** της, θα σας καλομάθει με τις **αναρίθμητες επιλογές** που προσφέρει. Στη Θεσσαλονίκη του σήμερα, θα συναντηθείτε με την **ιστορία**, την **τέχνη** και τους **πολιτισμούς** που πέρασαν στα **2.300 χρόνια** της **ιστορίας** της, θα γνωρίσετε την πλούσια **γαστρονομική παράδοση,** που η φήμη της έχει ξεπεράσει πια τα σύνορα της χώρας, θα χαλαρώσετε στην πανέμορφη **παραλία** της βλέποντας τον **ήλιο** να χάνεται στα νερά του Αιγαίου και θα αφεθείτε στους βραδινούς ρυθμούς μιας πόλης που η **νυχτερινή διασκέδαση** τελειώνει λίγο πριν το πρώτο φως της ημέρας!

**(Η ΠΟΛΗ ΣΗΜΕΡΑ, σύγχρονου αστικού κέντρου, Θεσσαλονίκη δεύτερη μεγαλύτερη πόλη της Ελλάδας, πρωτεύουσα περιφέρειας Κεντρικής Μακεδονίας, εμπορικό λιμάνι, γεωγραφική θέση, χώρες των Βαλκανίων, οικονομική ανάπτυξη,  κοσμοπολίτικη φυσιογνωμία, Έδρα Κέντρου Ανάπτυξης Επαγγελματικής Κατάρτισης, Cedefop, Ευρωπαϊκής Ένωσης, Έδρα Τράπεζας Εμπορίου και Ανάπτυξης, Ευξείνου Πόντου, Έδρα Πατριαρχικού Ιδρύματος Πατερικών Μελετών, Οικουμενικού Πατριαρχείου Κωνσταντινουπόλεως, Πόλη φιλόξενη, χαλαρή, χιλιάδων φοιτητών,  πανεπιστήμια, αναρίθμητες επιλογές, ιστορία, τέχνη, πολιτισμός, 2.300 χρόνια ιστορίας, γαστρονομική παράδοση, πανέμορφη παραλία, ήλιο, νυχτερινή διασκέδαση)**

**1.Κλίμα**

Το κλίμα της **Θεσσαλονίκης** είναι **μεσογειακό** με ηπειρωτικά στοιχεία.

Τα ακραία καιρικά φαινόμενα είναι σπάνια ενώ τα **ήπια χαρακτηριστικά** και των **τεσσάρων εποχών** δίνουν την ευκαιρία σε κατοίκους και επισκέπτες να χαρούν την ομορφιά και τα χρώματα κάθε εναλλαγής του αστικού τοπίου. Μην ξεχνάτε άλλωστε ότι είστε στη Μεσόγειο. Με 300 περίπου **μέρες ηλιοφάνειας** το χρόνο, μπορείτε να απολαύσετε την επίσκεψη σας στην **Θεσσαλονίκη όλες τις εποχές**!

**(Κλίμα Θεσσαλονίκης, μεσογειακό κλίμα, ήπια χαρακτηριστικά, τεσσάρων εποχών, Μεσόγειο, 300 μέρες ηλιοφάνειας, Θεσσαλονίκη όλες τις εποχές)**

**2.Γλώσσα**

Οι **Θεσσαλονικείς** μιλούν **ελληνικά**, που είναι και η επίσημη γλώσσα της χώρας. Τα **αγγλικά** είναι η πιο διαδεδομένη ξένη γλώσσα. Λόγω του μεγάλου ενδιαφέροντος, στη Θεσσαλονίκη λειτουργούν πολλά ιδιωτικά σχολεία ξένων γλωσσών ενώ πολλοί είναι και εκείνοι που είτε λόγω εργασίας είτε λόγω σπουδών στο εξωτερικό μιλούν άλλες **ξένες γλώσσες** όπως **γερμανικά**, **γαλλικά, ιταλικά**, **ρωσικά**, **σέρβικα** κλπ. Σίγουρα θα βρείτε κάποιον να σας βοηθήσει στις περιηγήσεις σας!

Κυκλοφορώντας μέσα στην πόλη όμως θα διευκολυνθείτε και από τις **δίγλωσσες πινακίδες** των δρόμων (ελληνικά – αγγλικά), ειδικά αυτές που βρίσκονται κοντά σε χώρους **πολιτιστικού ενδιαφέροντος** αλλά και τις πινακίδες **βαδίσματος,** που πέρα από την κατεύθυνση, αναγράφουν τις **αποστάσεις** από κομβικά σημεία και **μνημεία της πόλης**, το χρόνο βαδίσματος, ακόμα και τον αριθμό των **θερμίδων** που θα κάψετε ώσπου να φτάσετε στον προορισμό σας!

**(Γλώσσα, Θεσσαλονικείς,  ελληνικά , ξένες γλώσσες,  γερμανικά, γαλλικά, ιταλικά, ρωσικά, σέρβικα, δίγλωσσες πινακίδες, χώρους πολιτιστικού ενδιαφέροντος, πινακίδες βαδίσματος, αποστάσεις από κομβικά σημεία, μνημεία της πόλης, αριθμό θερμίδων )**

**3.Συνήθειες**

Κινηθείτε, ψωνίστε, διασκεδάστε και ζήστε στους **ρυθμούς** της πόλης όπως οι **ντόπιοι**! Πώς;

Βρείτε παρακάτω μερικές **χρήσιμες πληροφορίες** για να οργανώσετε καλύτερα το ταξίδι σας στη Θεσσαλονίκη.

**Ώρα**

Η Θεσσαλονίκη, όπως και η υπόλοιπη Ελλάδα, ανήκει στην **Ανατολική Ζώνη ώρας Ευρώπης** και είναι 2 ώρες μπροστά από την ώρα **Γκρίνουιτς** (GMT +2). Εφαρμόζει μαζί με τις περισσότερες χώρες της Ευρώπης την **εναλλαγή** της **ώρας** από «**χειμερινή**» σε «**θερινή**» και αντίστροφα.

**Ηλεκτρικό ρεύμα**

Το ηλεκτρικό ρεύμα στην Ελλάδα είναι **230V AC (50Hz)**

Οι επισκέπτες που προέρχονται από χώρες με ρεύμα διαφορετικής τάσης, χρειάζονται **μετασχηματιστή** ή **προσαρμογέα** για να λειτουργήσουν τις συσκευές τους.

**Νόμισμα / Τραπεζικές συναλλαγές**

Η Ελλάδα είναι μέλος της Ευρωζώνης και το ευρώ είναι το επίσημο νόμισμα. Μπορείτε να αγοράσετε ευρώ από τις **τράπεζες**, τα **ανταλλακτήρια συναλλάγματος στο κέντρο της πόλης** καθώς και στο **Αεροδρόμιο «Μακεδονία**», ενώ **υπηρεσίες συναλλάγματος** προσφέρονται και σε πολλά **ξενοδοχεία**.

Το **ωράριο** λειτουργίας των τραπεζών που δέχονται συνάλλαγμα είναι:

Δευτέρα-Πέμπτη: 8:00 -14:30 & Παρασκευή: 8:00 -13:30.

**Ωράριο εμπορικών καταστημάτων**:

Το ωράριο των εμπορικών καταστημάτων στη Θεσσαλονίκη έχει απελευθερωθεί. Γενικά οι ώρες λειτουργίας των καταστημάτων είναι για τις Καθημερινές 09:00-21:00 & τα Σάββατα 09:00-20:00

Μικρές επιχειρήσεις μπορεί να κλείνουν τις μεσημεριανές ώρες για να ανοίξουν μετά τις 17.00, ειδικά την Τρίτη, Πέμπτη και Παρασκευή

**Αργίες:**

1 Ιανουαρίου, Πρωτοχρονιά

6 Ιανουαρίου, Θεοφάνεια

25 Μαρτίου (εθνική εορτή), Επέτειος της Επανάστασης του 1821 και Ευαγγελισμός της Θεοτόκου

1 Μαΐου, Πρωτομαγιά

15 Αυγούστου, Κοίμηση της Θεοτόκου

26 Οκτωβρίου, Γιορτή Πολιούχου Αγίου Δημητρίου (μόνο για την πόλη της Θεσσαλονίκης)

28 Οκτωβρίου, (εθνική εορτή), Επέτειος του ΟΧΙ

17 Νοεμβρίου, Επέτειος της εξέγερσης του Πολυτεχνείου (μόνο για το χώρο της εκπαίδευσης)

25 Δεκεμβρίου, Χριστούγεννα

26 Δεκεμβρίου, Δεύτερη ημέρα των Χριστουγέννων

**Αργίες - Κινητές Γιορτές** (συνδέονται με το Πάσχα και δεν έχουν σταθερή ημερομηνία εορτασμού):

Καθαρά Δευτέρα (Η Δευτέρα μετά την τελευταία Κυριακή της Αποκριάς)

Μεγάλη Παρασκευή (τα καταστήματα ανοίγουν μετά τις 13.00- οι Τράπεζες είναι κλειστές)

Άγιο Πάσχα

Δεύτερη Μέρα του Πάσχα

Εορτή του Αγίου Πνεύματος

**Γεύματα**

Στη Θεσσαλονίκη δεν υπάρχουν περιορισμοί για τις ώρες που μπορείτε να απολαύσετε το **γαστρονομικό** της **πλούτο**! Η μέρα σας αρχίζει με την εμπειρία του **καφέ** (ναι ο καφές εδώ είναι εμπειρία!), συνεχίζεται με **μεζέδες**και **τσίπουρο** σε κάποιο **μεζεδοπωλείο**, περνά στο μεσημεριανό φαγητό, το οποίο ολοκληρώνεται και πάλι με καφέ ή γλυκό (οι Έλληνες ως **μεσογειακός λαός** τρώνε πιο αργά το μεσημέρι απ΄ ότι οι υπόλοιποι Ευρωπαίοι) και κλείνει αργά το βράδυ σε κάποιο εστιατόριο. Ή μήπως όχι; Μπείτε στην ενότητα της **Γαστρονομίας** για να τα μάθετε όλα!

**Φιλοδωρήματα**

Το φιλοδώρημα δεν είναι υποχρεωτικό, αν όμως μείνετε ευχαριστημένοι από το σέρβις και τον χαμογελαστό σερβιτόρο/α, είναι πάντα ευπρόσδεκτο!

(**Συνήθειες, ρυθμούς** της πόλης, **ντόπιοι, χρήσιμες πληροφορίες, Ώρα Θεσσαλονίκης, Ανατολική Ζώνη ώρας Ευρώπης** , **Γκρίνουιτς** (GMT +2).

**εναλλαγή** **ώρας,** από **χειμερινή** σε **θερινή, Ηλεκτρικό ρεύμα, 230V AC (50Hz), μετασχηματιστή** ή **προσαρμογέα, Νόμισμα, Τραπεζικές συναλλαγές, επίσημο νόμισμα ευρώ, τράπεζες**, **ανταλλακτήρια συναλλάγματος, κέντρο της πόλης**, **Αεροδρόμιο «Μακεδονία**», **υπηρεσίες συναλλάγματος** σε **ξενοδοχεία**, **ωράριο** **λειτουργίας, Ωράριο εμπορικών καταστημάτων, Αργίες, Αργίες - Κινητές Γιορτές,** Πάσχα, **Γεύματα, γαστρονομικό**  **πλούτο, καφές, μεζέδες,** **τσίπουρο**, **μεζεδοπωλείο, μεσογειακός λαός, Γαστρονομίας, φιλοδωρήματα)**

**4. Wi-Fi hotspots**

Σερφάρετε, ανεβάστε, μοιραστείτε, ενημερωθείτε, Δωρεάν!

Ο **Δήμος Θεσσαλονίκης** προσφέρει τη δυνατότητα δωρεάν ασύρματης πρόσβασης στο internet από φορητές συσκευές όπως smartphones, tablets, laptops σε σημεία οικονομικού, τουριστικού και κοινωνικού ενδιαφέροντος της πόλης (το δίκτυο θα επεκταθεί σύντομα και σε άλλα σημεία του Δήμου Θεσσαλονίκης).

Τα σημεία ελεύθερης ασύρματης πρόσβασης είναι:

· Πλατεία Μηνά Πατρικίου

· Δημοτικό Κολυμβητήριο

· Πάρκο Ανθοκομικής

· Νέο Δημαρχιακό Μέγαρο

· Τσιμισκή – Αγγελάκη

· Είσοδος Διεθνούς Έκθεσης Θεσσαλονίκης (ΔΕΘ)

· Ν.Γερμανού – Είσοδος Θεάτρου Κήπου

· Εταιρία Μακεδονικών Σπουδών

· Πλατεία Λευκού Πύργου

· Πλατεία Ρομφέη

· Πλατεία Αριστοτέλους

Βρείτε τα WiFi hotspots και στο χάρτη, μαρκαρισμένα με κίτρινα pins **εδώ.** (link [http://opengov.thessaloniki.gr/e-ypiresies/wifi-spot](http://opengov.thessaloniki.gr/e-ypiresies/wifi-spots) )

Ακόμα όμως κι αν κινείστε εκτός των **free WiFi hotspots**, μπορείτε να δικτυωθείτε σε κάποιο από τα εκατοντάδες καφέ, ρεστοράν κλπ. της πόλης, που προσφέρουν δωρεάν σύνδεση Wi-Fi στους πελάτες τους!

(**Wi-Fi hotspots, free Wi-Fi hotspots, Δήμος Θεσσαλονίκης)**